Onko olemassa yliluonnollinen ulottuvuus, tuntematon maailma?
Onko elämää kuoleman jälkeen? Onko enkeleitä olemassa?
Voivatko unet tuoda viestejä taivaasta?
Voimmeko avata menneisyyden yliluonnollisia salaisuuksia?
Ovatko parantumisihmeet aitoja?
Sid Roth on tutkinut yliluonnollista jo yli 35 vuotta.
Tervetuloa katsomaan Yliluonnollista! -ohjelmaa.
Hei! Olen Sid Roth.
Tervetuloa maailmaani, joka on luonnollisesti yliluonnollinen.
Minusta on hyvä hengittää taivaan pyhää ilmaa.
1940- ja -50-luvulla Jumalan Henki kosketti miehiä ja naisia.
Kaikkialla Amerikassa oli teltta- kokouksia, joissa tapahtui ihmeitä, -
mutta sen ajan saarnaajat tekivät virheen: -
he eivät opettaneet seuraajilleen, miten ihmekokoukset toimivat.
He olivat ikään kuin jalustalla.
Olisivatpa he opettaneet jälkipolvea, niin se olisi oppinut ihmeistä, -
sillä niitä tekee Jumala, ei ihminen.
Vieraani oli tuolloin nuori ja sai oppia -
40- ja 50-lukujen suurilta parantamisevankelistoilta.
Hän haluaa opettaa teitä tekemään samoja ihmeitä, -
joita evankelistat aikanaan tekivät.
Kun näet ravintolassa ontuvan tarjoilijan, tulisiko mieleesi kysyä: -
"Saanko rukoilla puolestasi?" Kaikki näkisivät jalan oikenevan, -
ja ihmiset kuuntelisivat evankeliumia tarkemmin kuin pörssikursseja.
Nousisit pöydälle, tai ehkä ei nyt sentään, julistamaan evankeliumia.
Miltä tuntuisi olla niin rohkea? Teidät varustetaan siihen.
Vieraani on kodista, jossa vanhemmat eivät tunteneet Jumalaa.
Hän kohtasi Jumalan 17-vuotiaana. Jumala oli läsnä koko yön -
ja ilmoitti, että Don tulee viemään evankeliumia kaikkialle maailmaan.
Hän kertoi ei-uskovalle isälleen: ”Isä, minulla on hyviä uutisia.”
Isäsihän ei uskonut Jumalaan. Isä kaatoi kylmää vettä niskaasi: -
"Don, et pysty saarnaamaan. Sinähän änkytät.”
Mutta Don tiesi, mitä Jumala oli hänelle ilmoittanut.
Hän luotti Raamattuun, ja Jumala otti änkytyksen pois.
Se oli ensimmäinen ihme, mutta entä vanhemmat?
Äitisi oli invalidi. Mikä hänellä oli?
Hänellä oli vaikeita sairauksia, jotka olivat runnelleet häntä.
Leikkaus ei auttanut ja hänestä tuli puoli-invalidi.
Hän ei voinut kävellä kunnolla, ja hänellä oli kipuja.
Äiti oli kuullut parantaja- saarnaaja William Freemanista, -
ja Don vakuutti, että äiti paranisi.
Freeman sai vieraakseen enkelin. Kerro siitä.
Hän oli seurakunnan pastori ja janosi Jumalaa.
Hän oli työskennellyt rautateillä, mutta halusi ryhtyä pastoriksi.
Hän lupasi Jumalalle:
”Olin rautateillä 8 tuntia päivässä, mutta nyt -
käytän 8 tuntia päivässä rukoukseen.”
Harva on sellaista luvannut. En tiedä miten kauan -
hän teki niin, mutta rukous oli hänelle tärkeää.
Eräänä iltana hän oli kirkon kirjastossa, pitkällään lattialla -
odottaen Jumalaa. Äkkiä huoneen täytti kirkkaus.
Huone oli osin pimeä, mutta hän näki kirkkaassa valossa miehen.
”Olen Jumalan lähettämä enkeli, ja annan sinulle parantamisen lahjan.
Sinun tulee ojentaa kätesi, ja ihmiset paranevat.
Jos vain saat heidät uskomaan, kaikki taudit murtuvat, syöpäkin.
Maassa on paljon kärsimystä.
Tarvitaan herätystä, sillä Jeesus tulee pian.”
Äitisi meni kokoukseen. Mitä tapahtui?
― Kun hän näki, mitä Herra teki, ja kuuli parantuneiden todistuksia, -
hän otti Kristuksen Vapahtajakseen. Se oli ensimmäinen ihme.
Sitten hän meni jonoon odottamaan Freemanin kättenpäällepanoa: -
”Jeesuksen nimessä nuhtelen sairauden henkeä, joka sitoo sinua.”
Äitini parani heti. Se oli suuri ihme. Kun hän tuli alas korokkeelta, -
minä, 18-vuotias nuori mies, menin hänen luokseen ja halasin häntä.
Kyyneleet valuivat äidin poskilta.
Hän sanoi: ”Don, minä paranin. Kivut lähtivät.”
Tämä todistus vaikutti alkoholisti- isäni ohella sukulaisiini.
He tajusivat, että Jeesus on totta. Hän elää.
Vähitellen koko perheeni sai syntyä uudesti ylhäältä.
Tiedättekö, että meillä juutalaisilla -
on heprean sana 'mishpocha', joka tarkoittaa perhettä.
Jumala tahtoi, että pääsiäisenä lampaanverta siveltiin ovenpieliin:
”Yksi karitsa perhekuntaa kohti.”
Freeman opasti Donia. He matkustivat yhdessä.
Don sanoi: ”Mahdankohan minä nähdä Jumalan? Ehkä enkeli tulee, -
ja saan lahjan tehdä suuria ihmeitä.” Kohta kuulette, mitä tapahtui.
Ohjelma jatkuu pian.
Maailmamme erottelee ihmisiä eri ryhmiin.
Raamattu kertoo, kuinka Jeesus yhdisti juutalaiset ja pakanat.
Hän loi uuden ihmisen, uuden ihmiskunnan.
Jumala toimii tämän uuden ihmisen kautta voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Verkkosivuillamme on opetusmateriaalia tästä aiheesta.
Tulet ymmärtämään Israelia ja kirkon juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet katsojat ovat kokeneet ihmeitä ja parantumisia.
Kun katsoin ohjelmaanne enkeleistä, tunsin lämpöä ja aloin itkeä.
Jumala paransi minut syövästä. On siunaus katsoa ohjelmaanne.
Jos ohjelma on siunannut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Nuori Don kulki Freemanin kanssa. Hän näki ihmeitä.
Edes syöpä ei kestänyt sen miehen läsnäoloa.
Don tahtoi toimia samoin ja etsi Jumalaa tuntikausia. Mitä tapahtui?
Rukoilin tuntikausia polvillani, mutta mitään ei tapahtunut.
Nousin ylös ja istuin alttarille. Luin Filippiläiskirjeen 2. luvusta:
"Sentähden onkin Jumala hänet korkealle korottanut -
antanut hänelle nimen, kaikkia muita nimiä korkeamman, -
niin että kaikkien polvien pitää Jeesuksen nimeen notkistuman."
Aloin kunnioittaa Jeesuksen nimen voimaa.
Hänen nimensä on korkein taivaassa, maan päällä ja maan alla.
Olin valmis kohtaamaan Hänet, jolla on tällainen nimi.
Näin Jumala osoitti, ettei enkeliä tarvita vakuuttamaan tätä asiaa.
Riittää, kun uskoo Jumalan Sanan, ja niin Don teki.
Rukoilit 9-vuotiaan pojan puolesta, jolla oli aivokasvain.
Se tapahtui Missourin Joplinissa. Pojan isoäiti soitti minulle: -
”Olet ollut Freemanin kanssa. Tule rukoilemaan pojanpoikani puolesta.
Hän tulee isänsä kanssa meille viikonlopuksi.
Tule rukoilemaan pojan puolesta. Hänelle ei ole annettu toivoa.”
Kuin tuli olisi lehahtanut vatsassani. Menin heidän luokseen -
puhumaan pojalle varusteenani Jeesukselta saamaani auktoriteetti.
Panin käteni pojan päälle, kirosin kasvainta Jeesuksen nimessä -
ja käskin sen lähteä. Mitään heti havaittavia merkkejä ei näkynyt.
Kun poika vietiin taas tutkimuksiin sairaalaan, -
aivokasvaimesta ei löydetty jälkeäkään.
Se oli todistus, joka kesti pitkään, sillä poika kasvoi -
ja hänestä tuli isä, mikä on mahtavaa.
Tästä lähti liikkeelle minun hengellinen työni.
Rukoilit miehen puolesta, jolta oli poistettu polvilumpio.
Kerro siitä. ―Tämä mies tuli ontuen rukousjonoon.
Kysyin, mitä rukoilisimme. Hän vain pyysi rukousta.
Kysyin hänen nimeään: Lucky Metz.
”Sinulla ei ole tainnut olla paljonkaan lykkyä.”
Hän kertoi olleensa 22 vuotta sitten onnettomuudessa, -
jonka jälkeen lumpio piti poistaa. Hän oli ollut 22 vuotta ilman lumpiota.
Sitten kysyin, oliko hän uudesti- syntynyt kristitty: ”En ole.”
"Pyydän sinua ottamaan Jeesuksen vastaan.
Voit mennä taivaaseen ilman lumpiota, mutta et ilman Jeesusta."
Hän ymmärsi yskän. Johdin hänet katumusrukoukseen -
ja hän otti Jeesuksen uskossa vastaan.
Sitten sanoin: ”Sama Herra, joka pelastaa sielusi, on suuri lääkäri.”
Panin käteni siihen, missä polvilumpio oli ollut, -
ja pyysin uutta luovaa ihmettä Jeesuksen ihanassa nimessä.
Kun mies nosti vasenta jalkaansa, siinä oli täysin uusi lumpio.
Sehän on normaalia. Niin pitikin käydä.
Voiko siis jokainen, joka Jumalan Sanan perusteella ymmärtää, -
että paraneminen on mahdollista, tehdä samoja tekoja kuin sinä?
Jokainen Jeesuksen nimen valtaan uskova voi tehdä saman kuin -
Pietari ja Johannes Kauniillaportilla.
”Ja uskon kautta hänen nimeensä on hänen nimensä vahvistanut tämän..."
"...usko, jonka Jeesus vaikuttaa, on hänelle antanut jäsentensä -
terveyden kaikkien teidän nähtenne."
Jokainen, joka ottaa vastaan Johanneksen lukujen 14, 15 ja 16 -
kuusi kohtaa, joissa Jeesus antoi vallan puhua Hänen nimessään.
Kiitos Jumalan, tuo nimi on suuri parantaja ja Jumalan keino -
tehdä ihmeitä. Jeesus sanoi näiden merkkien seuraavan -
ei vain apostoleja, saarnaajia tai evankelistoja vaan uskovia.
Minun nimessäni he panevat kätensä -
sairaiden päälle, ja nämä paranevat.
Olen nähnyt tämän toteutuvan vuosien varrella tuhansia kertoja.
Olen varma sen perusteella, mitä vuosien mittaan olen nähnyt.
Saman voi tehdä jokainen uskova, joka luottaa Jeesuksen valtaan.
Opetuslapset rukoilivat: ”Anna voimaa pelotta julistaa sanaasi.
Ojenna kätesi, niin että sairaat paranevat -
ja tapahtuu ihmeitä Jeesuksen nimessä.”
Tätä rukousta olen päivittäin käyttänyt saatuani ilmestyksen.
Mitä rukous sai aikaan?
Raamatun mukaan he täyttyivät rukouksen jälkeen Pyhällä Hengellä -
ja julistivat rohkeasti Jumalan Sanaa.
Jokainen, joka ottaa vastaan Herran pyhän rohkeuden -
julistaa Jeesusta, saa siihen vallan.
Hänen nimensä valta parantaa ja tekee ihmeitä.
Mikä sai sinut ymmärtämään tämän totuuden? Sisälläsi räjähti.
Uskot siihen täysin rinnoin. Mikä synnytti uskosi?
Se oli Pyhän Hengen työtä. Hän on suuri opettaja.
Omaksuin totuuden, ja se sulautui kiinni henkeeni.
Olen ollut Intiassa 24 kertaa. Jumala lähetti minut 56 maahan.
Kaikissa maissa toimin samoin. Valmistan sydämeni Herran Sanalla -
Jeesuksen nimessä ennen kuin astun kuulijoiden eteen.
Intiassa heitä oli kymmeniä tuhansia, -
jolloin kaikkien päälle ei voi panna käsiä.
Silloin julistan Jeesuksen nimen valtaa. Luotan siihen.
Hänen nimensä on kaikkia muita nimiä korkeampi.
Jeesuksen nimen valta ei ole vain rukoilemista toisten puolesta -
vaan se eheyttää koko ihmisen. Jumala puhui kaksi asiaa: -
Pyydän Donia rukoilemaan uskon rukouksen, -
jollaista ette ole ennen kuulleet, ja te paranette.
Jumala puhui myös, että monilla teistä on luusärkyjä ja -kipuja -
ja niveltulehdusta eri puolilla kehoa.
Jeesuksen parantava joki virtaa yllenne juuri nyt.
Ohjelma jatkuu pian.
Monet katsojat ovat kokeneet ihmeitä ja parantumisia.
Kun katsoin ohjelmaanne enkeleistä, tunsin lämpöä ja aloin itkeä.
Jumala paransi minut syövästä. On siunaus katsoa ohjelmaanne.
Jos ohjelma on siunannut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Kanssani on Don Gossett.
Mitä tapahtui puhujamatkalla, kun olit tyttäresi kanssa lennolla?
Tyttäresi alkoi vuotaa verta kaikista kehon aukoista. Kerro siitä.
Olin ollut tyttäreni Judyn kanssa julistamassa Kenian Nairobissa -
ja Mombasassa, ja lensimme kotiin päin Lontooseen.
Koneessa Judy kävi pitkälleen tyhjille istuinpaikoille.
Menin juttelemaan hänen kanssaan -
ja hän sanoi: ”Isä, olen oksentanut vähän väliä.”
Totesin vain, että kyllä se siitä.
Panin vain käteni hänen otsalleen ja sanoin isällisen rukouksen.
En ottanut sitä niin tosissani kuin olisi pitänyt. Arvelin sen menevän ohi.
Puoli tuntia ennen laskeutumista Lontooseen lentoemäntä kertoi: -
”Tyttärenne on hyvin sairas. Hän vuotaa verta kaikista aukoista.
Olemme pyytäneet Heathrow'n kentälle pyörätuolin -
ja kyydin päivystykseen.”
Niin tapahtui, mutta tunnin kuluttua lääkäri tuli sanomaan: -
”Tämä ei olekaan mikään pieni vaiva.
Emme tiedä, mitä se on, mutta se näyttää vakavalta.
Siirrämme hänet trooppisten tautien erikoissairaalaan."
Ambulanssi tuli, ja minä pääsin tyttäreni mukaan.
Vastassa oli sairaalan henkilökuntaa, lääkäreitä ja muita, -
ja Judy pantiin eristyshuoneeseen.
Jonkin ajan päästä kerrottiin, että hänen tilansa on niin vakava, -
ettei ollut varmaa, selviäisikö hän edes yön yli.
”Emme vielä tiedä, miten hoitaa häntä, -
mutta voitte lähteä. Otamme yhteyttä myöhemmin.
Saatte olla hänen luonaan 20 minuuttia.”
Menin huoneeseen Raamatun jakeita mielessäni ja sanoin hänelle: -
”Nyt ei ole aikaa esirukoukseen. Rukoilen parantumisesi puolesta.”
Mieleeni tulivat sanat: ”Tätä Abrahamin tytärtä -
on saatana pitänyt siteissään”, -
mutta nyt siteet auetkoot Jeesuksen nimessä.
”Judy, tämä on sinulle. Sinä olet Abrahamin tytär. Pääset vapaaksi.”
Jeesuksen nimessä nuo sanat upposivat hänen kehoonsa.
Menin hotelliin. Aamulla kyselin hänen vointiaan tämän tästä.
En saanut vastausta, mutta he lupasivat soittaa minulle.
Sitten ylilääkäri Clark soitti: ”Ihmeellistä. -
Aivan kuin eri nainen olisi nyt vuoteessa.
Eilisiltana hän oli hyvin sairas, emmekä antaneet mitään lääkettä, -
koska emme tienneet, mitä antaa. Yritimme vain pitää hänet elossa.
Tänä aamuna hän on eri ihminen.
Paha tilanne on väistynyt. Tyttärenne on parantunut.”
Hyvä uutinen on, että Jumala ei tee eroa ihmisten välillä.
Donin saaman ilmestyksen mukaan -
ylistys ja uskon rukous mahdollistavat kaiken, -
ei vain fyysisen paranemisen, -
vaan paranemisen elämän kaikilla alueilla.
Ylistäisitkö Jumalaa seuraavat pari minuuttia?
Te siellä kotona ja studioyleisö, tulkaa mukaan ylistämään Jumalaa.
Rukoile sitten väkevä uskon rukous.
Psalmi 100 sanoo: ”Käykää hänen portteihinsa kiittäen, -
hänen esikartanoihinsa ylistystä veisaten...” Ensin kuuluu ylistää.
Sanotaan yksinkertaisesti näin: ”Ylistys Herralle! Aamen.”
Sano se 10 kertaa. Laske oikealla etusormella vasemman käden sormia.
Sano sitten iloiten sydämestäsi: ― Ylistys Herralle! Aamen.
Sano perässä: ― Ylistys Herralle! Aamen. Ylistys Herralle! Aamen.
Ylistys Herralle! Aamen. Ylistys Herralle! Aamen.
Antakaa Hänelle kunnia. Ylistäkää Häntä ― halleluja.
Isä, Jeesuksen nimessä rukoilen jokaisen täällä olijan -
ja jokaisen katsojan puolesta kaikkialla maailmassa.
Näet sairaat, kärsivät ja sorretut.
Herra, antamallasi vallalla käsken pirullisten sairauksien lähteä: -
syöpä, diabetes, sydänvaivat, verenpaine, -
sokeus, kuurous, niveltulehdus ja kaikki taudit.
Jeesuksen nimessä, irrottakaa otteenne.
Sairauden, taudin ja vaivojen voima on murrettu.
Ota se vastaan Jeesuksen nimessä. Aamen.
― Hetkinen. Suurin ihme on tapahtumaisillaan.
Jos suullasi tunnustat, että Jeesus on Herrasi -
ja uskot sydämessäsi, että Hän nousi kuolleista, -
pyydä Häntä antamaan kaikki syntisi anteeksi.
Hän pesee ne pois, ja Jumala, kaiken Luoja, -
Jeesus, Jumalan Poika ja Jumalan Henki asuvat sinussa.
Sanokaa ääneen, studioyleisö ja te kotona: ”Jeesus on minun Herrani.”
Jeesus on Herrani. Hän kuoli syntieni tähden.
Pyydän Häntä asumaan minussa -
ja hallitsemaan elämääni.
Ylistys Herralle! ― Aamen.
Ensi kerralla Yliluonnollisessa:
Opetan, miten kertoa Messiaasta juutalaisille.
Saat yllättyä: siitä avautuu siunauksen ovi -
suvullesi, josta moni tulee tunteman Messiaan.
Kun osaa kertoa Messiaasta juutalaisille, niin varmaankin -
sen jälkeen osaa ensi kertaa kertoa Messiaasta aivan kaikille.
Suomennos: Kai Mäkelä